CELEX: 32016D0335
Language: lt
Date: 1457308800000
Title: 2016 m. kovo 7 d. Komisijos įgyvendinimo sprendimas (ES) 2016/335, kuriuo Ispanijai, Prancūzijai, Italijai ir Kiprui leidžiama taikyti nuostatas, leidžiančias nukrypti nuo Europos Parlamento ir Tarybos reglamento (ES) Nr. 691/2011 dėl Europos aplinkos ekonominių sąskaitų (pranešta dokumentu Nr. C(2016) 1341) (Tekstas svarbus EEE)

9.3.2016   
            
            
               LT
            
            
               Europos Sąjungos oficialusis leidinys
            
            
               L 62/18
            
         KOMISIJOS ĮGYVENDINIMO SPRENDIMAS (ES) 2016/335
   2016 m. kovo 7 d.
   kuriuo Ispanijai, Prancūzijai, Italijai ir Kiprui leidžiama taikyti nuostatas, leidžiančias nukrypti nuo Europos Parlamento ir Tarybos reglamento (ES) Nr. 691/2011 dėl Europos aplinkos ekonominių sąskaitų
   
      
         (pranešta dokumentu Nr. C(2016) 1341)
      
   
   (Tekstas autentiškas tik ispanų, prancūzų, italų ir graikų kalbomis)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. liepos 6 d. Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų (1), ypač į jo 8 straipsnio 1 dalį,
   kadangi:
   
               (1)
            
            
               pagal Reglamento (ES) Nr. 691/2011 8 straipsnio 1 dalį Komisija gali priimti įgyvendinimo aktus siekiant leisti valstybėms narėms Reglamento (ES) Nr. 691/2011 prieduose nurodytais pereinamaisiais laikotarpiais taikyti nukrypti leidžiančias nuostatas, jeigu nacionalines statistikos sistemas būtina iš esmės keisti;
            
         
               (2)
            
            
               Ispanijos Karalystė, Prancūzijos Respublika, Italijos Respublika ir Kipro Respublika paprašė, kad joms būtų leista taikyti tokias nukrypti leidžiančias nuostatas, nes joms reikia iš esmės pakeisti savo nacionalines statistikos sistemas, kad jos atitiktų Reglamentą (ES) Nr. 691/2011. Prašančiosioms valstybėms narėms leidimas taikyti tokias nukrypti leidžiančias nuostatas turėtų būti suteiktas;
            
         
               (3)
            
            
               šiame sprendime nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Ispanijos Karalystei, Prancūzijos Respublikai, Italijos Respublikai ir Kipro Respublikai leidžiama taikyti nuo Reglamento (ES) Nr. 691/2011 nukrypti leidžiančias nuostatas, kaip nustatyta šio sprendimo priede.
   2 straipsnis
   Šis sprendimas skirtas Ispanijos Karalystei, Prancūzijos Respublikai, Italijos Respublikai ir Kipro Respublikai.
   
      Priimta Briuselyje 2016 m. kovo 7 d.
      
         
            Komisijos vardu
         
         Marianne THYSSEN
         
            Komisijos narė
         
      
   
   
      (1)  OL L 192, 2011 7 22, p. 1.
   
      PRIEDAS
      
         NUKRYPTI LEIDŽIANČIOS NUOSTATOS
      
      
                  Valstybė narė
               
               
                  Nukrypti leidžianti nuostata
               
               
                  Nukrypti leidžiančios nuostatos galiojimo pabaiga
               
            
                  Ispanijos Karalystė
               
               
                  V priedas. Aplinkosauginių ir aplinkai palankių prekių ir paslaugų sektoriaus sąskaitos
               
               
                  2018 m. gruodžio 31 d.
               
            
                  Prancūzijos Respublika
               
               
                  VI priedas. Fizinių energijos srautų sąskaitos. Energijos srautų fizinio panaudojimo lentelė (B lentelė): produktų „P.14 Automobilinis benzinas (išskyrus biobenziną)“, „P.17 Transportinis dyzelinas (išskyrus biodyzeliną)“ ir „P.24 Skystieji biodegalai“ bendras panaudojimas ir išskirstymas pagal naudotojus
               
               
                  2019 m. rugsėjo 30 d.
               
            
                  VI priedas. Fizinių energijos srautų sąskaitos. Su išmetamaisiais teršalais susijusių energijos srautų fizinio panaudojimo lentelė (C lentelė): produktų „P.14 Automobilinis benzinas (išskyrus biobenziną)“, „P.17 Transportinis dyzelinas (išskyrus biodyzeliną)“ ir „P.24 Skystieji biodegalai“ bendras panaudojimas ir išskirstymas pagal naudotojus
               
               
                  2019 m. rugsėjo 30 d.
               
            
                  VI priedas. Fizinių energijos srautų sąskaitos. Jungiamoji lentelė (E lentelė): produktai „P.14 Automobilinis benzinas (išskyrus biobenziną)“, „P.17 Transportinis dyzelinas (išskyrus biodyzeliną)“ ir „P.24 Skystieji biodegalai“
               
               
                  2019 m. rugsėjo 30 d.
               
            
                  Italijos Respublika
               
               
                  V priedas. Aplinkosauginių ir aplinkai palankių prekių ir paslaugų sektoriaus sąskaitos
               
               
                  2018 m. gruodžio 31 d.
               
            
                  Kipro Respublika
               
               
                  IV priedas. Aplinkos apsaugos išlaidų sąskaitos
               
               
                  2019 m. gruodžio 31 d.
               
            
                  V priedas. Aplinkosauginių ir aplinkai palankių prekių ir paslaugų sektoriaus sąskaitos
               
               
                  2019 m. gruodžio 31 d.
               
            
                  VI priedas. Fizinių energijos srautų sąskaitos
               
               
                  2019 m. rugsėjo 30 d.